Die broodkar is hier - Art And Entertainment - Windhoek Express
Saturday, December 07th, 2019 21:18:21
Met 'n glimlag, deel die broodman geluk in die vorm van brode uit. Foto: Yolanda Nel
Yolanda Nel Hierdie plek wat kos voorsien is soos die roomyskar met sy irriteerde deuntjie toe ons kinders was,
maar beter, want daar is ’n verskeidenheid sondes wat hy rond karwei in die vorm van koolhidrate.
En regtig, is daar mense wat nee dankie kan sê vir ’n lekker varsgebakte stukkie brood? By NMH het
dit nou al ’n instelling geword dat die lang getoet om half tien elke weeksoggend net een ding
beteken: die broodkar is hier!
Ek is nou die oggend net ná ’n vergadering en op pad na die volgende geleentheid vreeslik honger.
En met dié gedagte stop die broodkar van Raith’s sommer hier langs my. Ek maak my beursie oop.
Nie eers genoeg om ’n suigstokkie te koop nie.
“Wat soek die mevrou?” vra die broodman al, maar ek antwoord dat dit my nie vandag beskore nie.
Dis toe dat hy die PayToday-bordjie neersit en ek loop nader.
Brötchens, crossaints, pizza en soetgoeters laat my mond water en dan het ek nog nie eens gekyk na
alles wat daarop pronk nie. Salami, kaas, ham en hoender schnitzel. Ek vat sonder om twee keer te
dink die hoender schnitzel brötchen.
Al is ek op pad na ’n vergadering, is ek skielik doodgelukkig. Die hoender is heerlik gaargemaak en
hulle geheime sous is ’n wenner.
As die broodkar nie by jou kantoor stop nie, gaan soek hom. Dis die moeite werd.